পিগম্যালিয়ন (১৯৩৮-এর চলচ্চিত্র)
পিগম্যালিয়ন হল অ্যান্থনি অ্যাসকুইথ ও লেসলি হাওয়ার্ড পরিচালিত ১৯৩৮ সালের ব্রিটিশ চলচ্চিত্র। জর্জ বার্নার্ড শ' তার নিজের রচিত একই নামের নাটক অবলম্বনে এর চিত্রনাট্য রচনা করেন। এতে শ্রেষ্ঠাংশে অভিনয় করেছেন লেসলি হাওয়ার্ড ও ওয়েন্ডি হিলার। চলচ্চিত্রটি ব্যবসায়িক ও সমালোচনামূলকভাবে সফলতা অর্জন করে এবং শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার অর্জনসহ আরও তিনটি একাডেমি পুরস্কারের মনোনয়ন লাভ করে। এই চলচ্চিত্রের চিত্রনাট্য পরবর্তী কালে ১৯৫৬ সালের সঙ্গীতনাট্য মাই ফেয়ার লেডি এবং এই সঙ্গীতনাট্য থেকে ১৯৬৪ সালে একই নামের চলচ্চিত্র নির্মিত হয়।